Държавен вестник, бр. 9, 2010 г., стр. 45

БРОЙ  9	
Д Ъ Р Ж А В Е Н  В Е С Т Н И К 	
СТР.  45  
Чл. 136. Постигнатите резултати относно 
степента на позитивна поведенческа промяна и 
реални постижения в образованието, обучение­
то и квалификацията на лишените от свобода 
се документират в текущите пенитенциарни 
доклади.
Чл. 137. Отказът на лишения от свобода да 
участва в планирано общообразователно обуче­
ние и квалификация или да посещава учебните 
занятия се проучва внимателно от инспекторите 
по социални дейности и възпитателна работа, 
от учителите и преподавателите, от служите­
лите на надзорно-охранителния състав, които 
провеждат с него систематична и целенасочена 
консултативна работа.
Чл. 138. (1) Директорите на училищата към 
местата за лишаване от свобода се назначават 
от министъра на образованието, младежта и 
науката съгласувано с главния директор на 
ГДИН.
(2) Учителите в училищата към местата за 
лишаване от свобода се назначават от директора 
на училището след съгласуване с началника 
на затвора.
Чл. 139. (1) Освен в училищата лишените 
от свобода могат да придобиват професионал­
на квалификация и в курсове, провеждани от 
лицензирани фирми и училища по програми, 
утвърдени от министъра на образованието, 
младежта и науката.
(2) Курсовете за професионална квалифи­
кация в затворите, поправителните домове и 
затворническите общежития се организират 
под ръководството на началника на сектор 
„Социални дейности и възпитателна работа“ в 
съответствие с материалната база и възмож­
ностите за пълноценно усвояване на професията.
(3) Когато е необходимо да се подготвят 
работници специалисти и за целите на подго­
товката за живот на свобода, главният дирек­
тор на ГДИН може да разреши провеждането 
на курсове за професионална квалификация 
с участието на лишени от свобода от всички 
затвори и поправителни домове, в поделение 
с подходяща за обучението материална база.
Чл. 140. (1) Директорът на училището 
разработва проект за бюджет и го представя 
за утвърждаване чрез ГДИН от министъра на 
правосъдието.
(2) Размерът на средствата по бюджета се 
определя съгласно държавното образователно 
изискване за едногодишна издръжка на ученик.
Чл. 141. Своевременното издирване, инфор­
миране и мотивиране на желаещите за обучение 
и професионална квалификация, набавянето на 
документи за завършено образование, медицин­
ското им освидетелстване и включването им в 
учебни занятия се организират и ръководят от 
началниците на сектори „Социални дейности 
и възпитателна работа“ с помощта на дирек­
торите на училищата.
Чл. 142. (1) Лишените от свобода, които при­
тежават необходимата квалификация и умения, 
могат да водят групови занятия за ограмотя­
ване, чуждоезиково обучение, професионална 
квалификация и хоби дейности.
(2) На водещите занятията по ал. 1 се зачитат 
16 учебни часа за три дни лишаване от свобода.
Чл. 143. Изпитите за завършено образование, 
както и за придобита квалификация се провеждат 
от учебното заведение в местата за лишаване 
от свобода или лицензирана обучаваща фирма, 
които издават съответните документи.
Чл. 144. В затворите, към които има учи­
лища, началникът на сектор „Социални дей­
ности и възпитателна работа“ и инспекторите 
по социални дейности и възпитателна работа, 
отговарящи за лишени от свобода ученици, са 
членове на педагогическия съвет на училището.
Чл. 145. Включените в общообразователната 
и професионалната подготовка се назначават 
на работа, свързана по възможност с изучава­
ната специалност и която да не възпрепятства 
посещението на занятията. През време на 
обучението те могат да бъдат премествани в 
други затвори или затворнически общежития 
само в изключителни случаи и при условие, 
че там ще продължат обучението си.
Чл. 146. (1) Инспекторите по социални дей­
ности и възпитателна работа в края на всяка 
календарна година проучват нуждите на лише­
ните от свобода от професионално обучение.
(2) Обобщените заявки за нуждите от 
обучение на всеки затвор се консултират със 
специалисти от бюрата по труда на общините с 
оглед отчитане нуждите на регионалния пазар 
на труда и се изпращат в ГДИН.
(3) Заявките от затворите се обсъждат от 
ръководството на ГДИН, като се определят 
приоритетните нужди и размерът на тяхното 
финансиране.
Чл. 147. В местата за лишаване от свобода 
функционират обучително-консултативни цен­
трове и се организира цялостна обучителна 
система, която включва:
1. програми за ограмотяване на лишени от 
свобода;
2. професионално обучение;
3. обучение в ключови компетентно­
сти – компютърна грамотност, чуждоезиково 
обучение и работа в екип;
4. социално образование за повишаване на 
компетентностите на лишените от свобода;
5. просветно-образователна дейност.
Раздел IV
Творчески, културни и спортни дейности. Уп­
ражняване на свободата на вероизповедание
Чл. 148. На лишените от свобода се осигу­
рява възможност за упражняване на творче­
ски дейности и участие в културни, спортни 
и религиозни мероприятия за осмисляне на 
свободното време.